Nyit az Instagram - Pixinfo.com
Az Instragram az indulásakor vezette be azt a 640×640 pixeles képformátumát, amelyet azóta is használ, s amely annyira egyedivé tette. A fotózás csínjával-bínjával kevésbé rendelkezők számára kifejlesztett alkalmazás igen gyorsan népszerűvé vált különleges, mégis egyszerű képfeldolgozási lehetősége révén. Az eltelt 5 év alatt azonban egyre többen érezhették úgy, hogy a négyzetes képformátum korlátozó, s nem minden téma esetén ideális.
Az Instagram mostantól nyitottabbá vált, így lehetőség van fekvő és álló orientációjú, nem négyzetes képek készítésére és megosztására is. A négyzetes vágás egyébként ettől még nem tűnik el, hiszen az továbbra is az Instagram része, s ezt alkalmazzák ezután is a galériák bélyegképeinél.
Az új lehetőség a v7.5-ös verziótól érhető el, amely már letölthető az Apple App Store-ból, illetve a Google Play-ről.
Előző anyagSatlapse
Következő anyagÚj alkalmazás a Ricoh WG-M1-hez